Pinus elliottii
Plantatio Pinorum elliotti Plantae — Pinophyta Classis : Pinopsida  Ordo : Pinales  Familia : Pinaceae  Genus : Pinus  Subgenus : Pinus  Species : P. elliottii  Pinus elliottii  Engelm.   Conservationis status LR/lc Vigens (IUCN 2.3) Subdivisiones: Varietates Pinus elliottii var. elliotti Pinus elliottii var. densa Territorium Pinus elliottii (Anglice: slash pine) est Pinus in Civitatibus Foederatis meridio-orientalibus endemica, a Carolina Meridiana meridiana occidentem versus ad Ludovicianam meridio-orientalem, et meridiem versus ad Martyres Floridae. Planta celeriter crescit, sed diu non vivit, et climata humida et solum madidum anteponit. Nomen Anglicum memorat paludes et alios locos humidos (Anglice slashes) qui sunt plantae habitatio naturalis. Arbor est ad 18–30 m alta, trunco 0.6–0.8 metra diametro. Folia sunt acicularia, tenuissima, fasciculis binorum vel trinorum, 18–24 cm longa. Coni sunt nitidi rufi, 5–15 centimetra longi, aculeo crasso breve, 2–3 mm longo, in quaque squama. Notus est pro forma conica. Sunt duae varietates: P. elliottii var. elliotti (Carolina Meridiana ad Ludovicianam, meridiem versus ad Floridam mediam): folia in fasciculis binis trinisque, plerumque trinis; coni maiores, 7–5 cm longi. P. elliotti var. densa (Florida meridiana et Martyres, "Everglades" inclusis: folia paene omnia in fasciculis binis; coni minores, 5–12 cm longi. Arbor in plantationes latissime colitur, et in horticultura adhibetur.